Ortognaatse kirurgia näidustuseks on kõik hambumusprobleemid, mida ainuüksi ortodontilise raviga pole võimalik korrigeerida. Ortognaatse kirurgia eesmärgiks on parandada hambumust ja näo esteetilist väljanägemist. Kuna sellist kirurgilist vahelesegamist vajavad raskete hambumusanomaaliatega või näo deformatsioonidega patsiendid, koostatakse raviplaan kuudeks ja aastateks. Ortognaatne kirurgia tuleb kõne alla, kui näo-lõualuud enam ei kasva. Enne kirurgilist ravi tuleb eemaldada tarkusehambad, ravida hammaskond, likvideerida põletikukolded.